शनिबार भैरहवामा नेकपा माओवादी केन्द्रका नेताहरु समेत सम्मिलित पत्रकार सम्मेलनमा उपमहासचिवद्धय पौडेल र भुसालले जिल्लामा हाल सञ्चालन भैरहेका विकासका ठूला आयोजनाहरुमा आफूहरुको भूमिका महत्वपूर्ण रहेको प्रष्टाए । “भैरहवामा अन्तर्राष्ट्रिय स्तरको विमानस्थल बनाउन संसदमा हस्ताक्षर बुझाउंदा हामीहरु दुवै जना सांसद थियौं ।” उप–महासचिव पौडेलले भने “त्यसले अहिले साकार रुप लिंदैछ । भैरहवामा अरु पनि विकासका पूर्वाधारहरु बनाउनुछ । घनश्याम जीको साथ पाउंदा यहां धेरै काम गर्न सकिन्छ ।”
